*Aethopyga vigorsii* mas in Maharashtra Indiae

---

**Animalia** — Chordata

Subphylum : Vertebrata   
Classis : Aves   
Ordo : Passeriformes   
Subordo : Passeri   
Superfamilia : Passeroidea   
Familia : **Nectariniidae**   
   
Subdivisiones: Genera15; *vide commentarium.*

*Arachnothera flavigaster* est maxima Nectariniidarum species.
*Cinnyris dussumieri* femina praedam ad nidum fert.
Una ex nectariniidis nectar ex flore usitate ab avibus pollinato sorbillat.
**Nectariniidae** sunt familia parvarum avium ordinis Passeriformium Mundi Veteris. Tenues sunt, plerumque rostris deorsum curvis. Multis speciebus sunt colores clarissimi, saepe pinnis iridescentibus, praecipue in maribus. Multis sunt pinnae caudales insolite longae. Earum distributio geographica per multum Africae ad Levantem, Asiam Meridianam, Asiam Meridio-Orientalem, et Sinam meridianam ad Indonesiam, Novam Guineam, et Australiam septentrionalem extenditur. Diversitas specierum maxima in regionibus aequatorialibus est.

Sunt 145 species in sedecim genera digestae. Plurimae plerumque nectare vescuntur, sed etiam insecta et araneas consumunt, praecipue cum pullos pascant. Flores cuius formae accessum ad nectar prohibent (exempli gratia, flores longissimos et angustissimos) partem inferiorem prope nectaria pungunt, ex quibus aves nectar recte sorbillant. Diaeta in nonnullis speciebus fructus comprehendit. Volatus est rapidus et rectus, alarum brevium causa.

Nectariniidis sunt res gemellae in duobus gregibus distantissime cognatis: trochilidis Americae et meliphagidis Australiae et Oceani Pacifici. Earum similitudines evolutionem convergentem ex modo vivendi simile effectam monstrant. Aliquot species nectar sicut trochilidae in aere pendentes capere possunt, sed vescentes plerumque ramis insident.

Index generum
-------------

Familiae sunt 146 species in sedecim 16 genera digestae.

* *Chalcoparia* (monotypica)
* *Deleornis* (2 species)
* *Anthreptes* (14 species)
* *Hedydipna* (4 species)
* *Anabathmis* (3 species)
* *Dreptes* (monotypicus)
* *Anthobaphes* (monotypicus)
* *Cyanomitra* (7 species)
* *Chalcomitra* (7 species)
* *Leptocoma* (6 species)
* *Nectarinia* (6 species)
* *Drepanorhynchus* (monotypicus)
* *Cinnyris* (56 species)
* *Aethopyga* (23 species)
* *Kurochkinegramma* (monotypicum)
* *Arachnothera* (13 species)

Notae
-----

1. ↑  Geerts et Pauw 2009.
2. ↑  Prinzinger, Schafer, et Schuchmann 1992.
3. ↑  Gill, Frank; Donsker, David, eds. (2019). "Dippers, leafbirds, flowerpeckers, sunbirds". *World Bird List Version 9.1*. International Ornithologists' Union

Bibliographia
-------------

* Cheke, Robert A. et Clive F. Mann. 2001. *Sunbirds: a guide to the sunbirds, flowerpeckers, spiderhunters, and sugarbirds of the world.* Illust. Richard Allen. Portu Novo Connecticutae: Yale University Press. ISBN 0300089406.
* Geerts, S. et A. Pauw. 2009. "Hyper-specialization for long-billed bird pollination in a guild of South African plants: the Malachite Sunbird pollination syndrome." *South African Journal of Botany* 75 (4): 699–706. doi:10.1016/j.sajb.2009.08.001.
* Prinzinger, R. T. Schafer, et K. L. Schuchmann. 1992. "Energy metabolism, respiratory quotient and breathing parameters in two convergent small bird species: the fork-tailed sunbird *Aethopyga christinae* (Nectariniidae) and the Chilean Hummingbird *Sephanoides sephanoides* (Trochilidae)." *Journal of Thermal Biology* 17, no. 2 (Martius): 71–79. doi:10.1016/0306-4565(92)90001-V.
* Shelley, G. E. 1876–1880. *A monograph of the Nectariniidæ, or family of sun-birds.* Londinii: Auctor.

Nexus externi
-------------

* Sunbird videos on the Internet Bird Collection.

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |